د ډیوه ریډیو خبریال ځانمرگي حمله کې زخمي
پاکستان کې د القاعده مشر اوسامه بن لادن د وژل کیدو ورستو چارواکي وائي د تندلارو لخوا حملو کې زیاتوالی راغلی دی. د زیاتره بریدونو پړه پاکستاني طالبانو په غاړه اخستې ده چې پکښې په غټه شمیره کې عام خلک هم وژل شوې دي.
د پاکستان خیبر پښتونخوا صوبې بټگرام ښار کې د سیاسي غونډې په موقع شوې ځانمرگي حمله کې د شپږ کسانو زخمي کیدو سره سره د وائس اف امریکا ډیوه ریډیو خبریال زخمې شوې هم دی. خبریال احسان محمد خان د جلسې ځائې د ورغلی وو چې نزدې ور سره چاؤدنه اوشوه. هغه په خپه معمولې زخمې شو خو شپږ نور کسانو ژوند د لاسه ورکړو او گڼر شمیر زخمیان شول. پاکستان کې د القاعده مشر اوسامه بن لادن د وژل کیدو ورستو چارواکي وائي د تندلارو لخوا حملو کې زیاتوالی راغلی دی. د زیاتره بریدونو پړه پاکستاني طالبانو په غاړه اخستې ده چې پکښې په غټه شمیره کې عام خلک هم وژل شوې دي. د خبر او حقائقو راټولولو د پاره د پیښې ځائې ته ځان رسول صحافیان د خپلې پیشه ورانه ذمه وارۍ برخه گڼې په دې عمل کې صحافیان د خطراتو سره هم مخامخ کیږي او ځنې خو پکښې ژوند هم د لاسه ورکي. ددې نه علاوه صحافیان د مختلفو ډلو د طرفه د دړکو د لارې په فشار کې هم اچولی کیږي. د صحافت د ازادۍ ډلې وائي پاکستان صحافیانو د پاره په خطرناکو هیوادونو کې شامل دی. د گل په ورځ بټگرام کې ځانمرگي برید او په دې کې د احسان محمد خان زخمي کیدل یو وارې بیا پاکستان کې خبریالانو د پاره موجود مشکلات په ډاگه کړل. د زخمي کیدو باوجود احسان د خپلې ذمه وارۍ سره سم د پیښې رپورټنگ اوکړو. د هغه غږ تاسو دلته اوریدی شۍ: